# Bagdi család

### A Wikipédiából, a szabad lexikonból.

Bagdi és Bagdy: magyar nemesi család.

1232-ben II. András (Endre) királytól nyert nemességet. Bihar vármegyében a Sarkad, Nagyszalonta, Geszt háromszög által körülfogott területet birtokolták, amelyet tovább gyarapítottak még az idők során (Cserepes, Lápos, Kys- és Nagykereky valamint Pókafalva). 1494-ben nemes Bagdy István címeres pecsétet kapott Arad vármegyei alispáni megbízatásához. 1535-ben Bagdy György felépíttette a balázsfalvi lakótornyát, melynek későbbi tulajdonosa Lónyay János királyi udvarnok volt és a 18. századtól görög katolikus érseki palota.

Balázsfalvi Bagdi György: 1490 körül született Kis-Marján. Meghalt kb. 1550-ben Balázsfalván. Küküllö vm-i hivatalviselő nemes. A kápolnai Bornemissza Boldizsár Erdély főkapitányának helyettes-főkapitánya 1541-től, Végedi Imre főesperessel együtt.

Apja Bagdy István, aki zálogba vette balázsfalvi Herbart György birtokait, köztük Balázsfalvát. Felesége kismarjai Bocskai Sára (Bocskai István fejedelem nővére). Leányai Erzsébet, Krisztina és Margit (Balássy aliter Bellő Györgyné). Fia, Bagdy István, 1608-ban utód nélkül halt meg,ezért a birtok visszaszállt a fejedelemre, aki azt továbbadományozta Lónyay János királyi udvarnoknak.

A család Erdélyben számos ágat hozott létre, mint pl. a basarági ág, amely a báró és gróf Kemény családdal került rokoni kapcsolatba, a kismarjai Bagdy ág, amely a Bocskai családdal került kapcsolatba.

A közép-, dél- és a kelet-erdélyi családok magszakadás következtében kihaltak, csak a nyugati és észak-nyugat-erdélyi családok élnek még ma is.

## [szerkesztés] Források

- Kempelen Béla - Magyar nemes családok I. kötet /208. oldal
- Nagy Iván - Magyarország családai II. kötet /181. oldal valamint a VII. kötet /164. oldal
- Libri regii (Erdélyi Királyi Könyvek) - Magyar Országos Levéltár Elektronikus Adatbázisa (Óbudai épület)
- Gyulafehérvári Káptalani Levéltár - Libri regii XII. kötet /64. oldal
- Csánki Dezső - Magyarország történelmi földrajza a Hunyadiak korában /Küküllő vm. főbb birtokosai
- Tagányi Károly, Dr. Réthy László, Kádár József - Szolnok-Doboka vármegye monográfiája IV. kötet /200. oldal
- Bagdi Márton - A Bagdi és Tömöri családok kézikönyve

## [szerkesztés] Külső hivatkozások

- http://bagdy.atw.hu

## [szerkesztés] Belső hivatkozások

- Balázsfalva

A lap eredeti címe "http://hu.wikipedia.org../../../b/a/g/Bagdi_csal%C3%A1d.html"

Kategória: Magyar történelmi családok

##### Views

- Szócikk
- Vitalap
- Aktuális változat

##### Keresés